CELEX: C2007/056/12
Language: lt
Date: 2007-03-10 00:00:00
Title: Byla C-332/05 2007 m. sausio 18 d. Teisingumo Teismo (antroji kolegija) sprendimas ( Bundessozialgericht (Vokietija) prašymas priimti prejudicinį sprendimą) Aldo Celozzi prieš Innungskrankenkasse Baden-Württemberg ( Laisvas darbuotojų judėjimas — Ligos išmokos apskaičiavimas atsižvelgiant į pajamas, atskaičius mokesčius, nustatomas pagal pajamų mokesčio klasę — Darbuotojo migranto, kurio sutuoktinis gyvena kitoje valstybėje narėje, automatiškas priskyrimas nepalankiai pajamų mokesčio klasei — Pajamų mokesčio klasės pakeitimas tik darbuotojo migranto prašymu — Neatsižvelgimas į pajamų mokesčio klasės vėlesnį pakeitimą dėl šio darbuotojo šeiminės padėties — Vienodo požiūrio principas — Pažeidimas )

10.3.2007   
            
            
               LT
            
            
               Europos Sąjungos oficialusis leidinys
            
            
               C 56/8
            
         2007 m. sausio 18 d. Teisingumo Teismo (antroji kolegija) sprendimas (Bundessozialgericht (Vokietija) prašymas priimti prejudicinį sprendimą) Aldo Celozzi prieš Innungskrankenkasse Baden-Württemberg
   
   (Byla C-332/05) (1)
   
   („Laisvas darbuotojų judėjimas - Ligos išmokos apskaičiavimas atsižvelgiant į pajamas, atskaičius mokesčius, nustatomas pagal pajamų mokesčio klasę - Darbuotojo migranto, kurio sutuoktinis gyvena kitoje valstybėje narėje, automatiškas priskyrimas nepalankiai pajamų mokesčio klasei - Pajamų mokesčio klasės pakeitimas tik darbuotojo migranto prašymu - Neatsižvelgimas į pajamų mokesčio klasės vėlesnį pakeitimą dėl šio darbuotojo šeiminės padėties - Vienodo požiūrio principas - Pažeidimas“)
   (2007/C 56/12)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundessozialgericht
   Šalys pagrindinėje byloje
   
      Ieškovas: Aldo Celozzi
   
      Atsakovė: Innungskrankenkasse Baden-Württemberg
   Dalykas
   Prašymas priimti prejudicinį sprendimą — Bundessozialgericht — 1971 m. birželio 14 d. Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (OL L 149, p. 2) 3 straipsnio 1 dalies ir 23 straipsnio 3 dalies bei 1968 m. spalio 15 d. Tarybos Reglamento (EEB) Nr. 1612/68 dėl laisvo darbuotojų judėjimo Bendrijoje (OL L 257, p. 2) 7 straipsnio 2 dalies ir EB 39 straipsnio išaiškinimas — Nacionaliniai teisės aktai socialinės apsaugos srityje — Netiesioginis diskriminavimas — Ligos išmokos apskaičiavimas atsižvelgiant į pajamas, atskaičius mokesčius, nustatomas pagal pajamų mokesčio klasę — Atsisakymas atsižvelgti į atgaline data galiojantį mokesčio klasės pakeitimą dėl šio migruojančio darbuotojo, kurio sutuoktinis gyvena kitoje valstybėje narėje šeiminės padėties
   Rezoliucinė dalis
   1971 m. birželio 14 d. reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, iš dalies pakeisto ir atnaujinto 1996 m. gruodžio 2 d. Tarybos reglamentu (EB) Nr. 118/97, 3 straipsnio 1 dalis draudžia taikyti tokią valstybėje narėje naudojamą ligos išmokų sistemą, kokia nagrinėjama pagrindinėje byloje:
   
               —
            
            
               pagal kurią darbuotojas migrantas, kurio sutuoktinis gyvena kitoje valstybėje narėje, automatiškai priskiriamas mažiau palankiai pajamų mokesčio klasei nei ta, kuri suteikiama susituokusiam vietiniam darbuotojui, kurio sutuoktinis gyvena suinteresuotoje valstybėje narėje ir neužsiima apmokama veikla, ir
            
         
               —
            
            
               kuri, nustatant minėtų išmokų dydį, apskaičiuojamą remiantis pajamomis, atskaičius mokesčius, kurios savo ruožtu nustatomos pagal mokesčio klasę, neleidžia atgaline data atsižvelgti į vėlesnį pajamų mokesčio klasės pataisymą, kuris atliekamas gavus aiškų realia šeimine padėtimi pagrįstą darbuotojo migranto prašymą.
            
         
      (1)  OL C 281, 2005 11 12.